**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.06.2019, ora 08.00 –23.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.06.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 22.06.2019, la ora 14.30, avertizarea hidrologică nr. 45 – COD PORTOCALIU şi GALBEN, valabilă în intervalul 22.06.2019, ora 15.00-25.06.2019, ora 16:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE** pe râurile din bazinele hidrografice: **Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Călmăţui, Vedea, Argeş, Ialomiţa, Siret, Prut şi râurile din Dobrogea.**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Alba, Arad, Argeş, Bacău, Bihor, Bistriţa-Năsăud, Botoşani, Braşov, Buzău, Caraş-Severin, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea şi Vrancea (39 prefecturi) –* ***COD GALBEN****.*

*- Alba, Arad, Argeş, Bacău, Bistriţa-Năsăud, Botoşani, Caraş-Severin, Dâmboviţa, Dolj, Galaţi, Giurgiu, Gorj, Harghita, Hunedoara, Iaşi, Ilfov, Maramureş, Mehedinţi, Neamţ, Olt, Sibiu, Suceava, Teleorman, Timiş şi Vâlcea (25 prefecturi) –* ***COD PORTOCALIU****.*

**Debitele au fost, în general, în creștere** ca urmare a precipitațiilor căzute în interval și propagării, exceptând râurile din bazinele hidrografice: Bega Veche, Vedea, bazinele inferioare ale Bârzavei, Carașului, Nerei, Cernei, Jiului, Oltului, Argeșului, cursurile inferioare ale Turului, Someșului Mic, Crasnei, Barcăului, Crișului Repede, Crișului Negru, cursurile mijlocii și inferioare ale Someșului, Begăi, Prutului, cursul mijlociu al Ialomiței, unde au fost în scădere și râurile din Dobrogea, unde au fost relativ staționare.

Scurgeri importante pe versanți, torenți și pâraie, viituri rapide pe râurile mici cu efecte de inundații locale și creșteri mai însemnate de debite și niveluri, cu depășiri ale **COTELOR DE APĂRARE,** ca urmare a precipitațiilor însemnate cantitativ căzute în interval sub formă de aversă s-au înregistrat pe unele râuri din Crișana, Transilvania, Moldova și Maramureș.

 Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Barcău, Crișul Repede, Crişul Negru, Bega, Bârzava, Jiu, Vedea, Argeş mijlociu și inferior, Ialomița, Buzău, Tortuș, Bistriţa, Moldova, Suceava, Prut (exceptând Bahluiul), bazinul superior al Oltului şi Trotuşului și pe cele din Dobrogea.

Se situează peste **COTA DE INUNDAŢIE** râul Prut la staţia hidrometrică Şiviţa (435+45)-jud.GL și peste **COTA DE ATENŢIE** râul Prut la staţia hidrometrică Oancea (440+82)-jud. GL.

 În interval s-au situat peste **COTELE DE ATENŢIE** râurile la staţiile hidrometrice: Șuști – Briheni (175+7)-jud.BH, Ozunca – Bățanii Mari (200+9)-jud.CV.

 În interval au fost emise **5** **AVERTIZĂRI HIDROLOGICE** pentru fenomene imediate.

 A intrat în vigoare **AVERTIZAREA HIDROLOGICĂ nr. 45** din 22.06.2019.

**Debitele vor fi, în general, în în creștere** ca urmare a precipitațiilor prevăzute și propagării, exceptând râurile din Dobrogea, bazinele inferioare ale Vedei, Argeșului, Ialomiței, unde vor fi relativ staționare și cursul mijlociu și inferior al Prutului și cursul inferior al Someșului, unde vor fi în scădere.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri cu posibile depășiri ale **COTELOR DE APĂRARE**, pe unele râuri din vestul, sud-vestul, nordul, centrul și estul țării, precum și în zonele de deal și munte, ca urmare a precipitațiilor însemnate cantitativ prevăzute sub formă de aversă.

 Se vor mai situa peste **COTA DE INUNDAŢIE** râul Prut la staţia hidrometrică Şiviţa (435+40)-jud.GL și peste **COTA DE ATENŢIE** râul Prut la staţia hidrometrică Oancea (440+70)-jud. GL.

Se menține în vigoare **AVERTIZAREA HIDROLOGICĂ nr. 45** din 22.06.2019.

**DUNĂRE**

**Debitul la intrarea în ţară** (secţiunea Baziaş) în intervalul 22.06 – 23.06.2019 a fost în scădere, având valoarea de **7.300 m3/s**, peste media multianuală a lunii iunie (6400 m3/s).

În aval de Porţile de Fier, debitele au fost în scădere, exceptând s.h. Calafat, unde au fost în creștere.

 Din datele primite la ora 0600, nivelurile se situează peste **FAZA I DE APĂRARE** la stațiile hidrometrice: Cernavodă (500+1)-jud. CT, Brăila (560+18) – jud. BR, Isaccea (380+68) – jud. TL și Tulcea (320+47) – jud. TL.

Se menţine în vigoare **AVERTIZAREA HIDROLOGICĂ** nr. 40 din 14.06.2019.

**Debitul la intrarea în ţară** (secţiunea Baziaş) va fi în scădere **(7.100 m3/s).**

 În aval de Porţile de Fier, debitele vor fi în scădere.

 Nivelurile se vor situa peste FAZA I DE APĂRARE pe sectorul Isaccea – Tulcea, cu valori cuprinse între 30-50 cm.

 Se menţine în vigoare AVERTIZAREA HIDROLOGICĂ nr. 40 din 14.06.2019.

***Se situează în faza I de apărare următoarele sectoare de dig:***

- Topalu I, II, Cochirleni, Dunăreni-Viile, Dunărea, Hâșova-Ciobanu (C7 km 2+500, C6 km 13+950), (jud. Constanța);

- Tulcea-Nufăru, Pardina, Sf. Gheorghe, Crișan, Mila 23, Letea (din administrarea ANAR); Periprava (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig***:

- Ciobanu-Garliciu (km 19+150, km 21+ 950, km 25+ 450) (jud. Constanța);

- Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa-Carcaliu, Ciulineț–Isaccea, Smârdan-23 August I, 23 August-Grindu, Grindu-Canton km 30, T. Vladimirescu, R3 (din administrarea ANAR); Măcin, Chilia Veche (din administrarea consiliilor locale) (jud. Tulcea).

***Se situează în faza a III-a de apărare următoarele sectoare de dig:***

- Smârdan-23 August II, R4, Canton km 30-Ciulineț, Gorgova (din administrarea ANAR); Nufăru-Victoria, Smârdan (din administrarea consiliilor locale); Șosea Măcin-Smârdan (din administrarea CNAIR) (jud. Tulcea).

**2.** **Situaţia meteorologică în intervalul 22.06.2019, ora 08.00 –23.06.2019, ora 06.00**

**A.N.M.** a emis la 22.06.19, ora 10:30, **o Informare meteo vizând manifestări de instabilitate atmosferică, disconfort termic şi o Avertizare Meteorologică, Cod Portocaliu şi Galben, vizând manifestări de instabilitate atmosferică temporar accentuată, cantități de apă însemnate, după cum urmează:**

**- INFORMARE METEOROLOGICĂ**: **Instabilitatea atmosferică va fi temporar accentuată în cea mai mare parte a țării, în intervalul 22.06.19. ora 10.00 - 25.06.19, ora 23.00. Vor fi perioade în care se vor semnala averse ce vor avea și caracter torențial, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, cantitățile de apă vor depăși 15...25 l/mp, iar pe arii restrânse 35...40 l/mp.**

**Vremea va fi călduroasă, îndeosebi în sudul și estul țării, unde în orele amiezii disconfortul termic va fi ridicat, iar indicele temperatură-umezeală (ITU) va atinge și depăși ușor pragul critic de 80 de unități.**

***-*****AVERTIZARE METEOROLOGICĂ:**

**- MESAJ 1:**

**Cod Galben: În intervalul 22.06.19, ora 13.00 - 23.00, în zonele de deal și de munte, precum și în Moldova, Transilvania, Maramureș, estul Munteniei și vestul Dobrogei vor fi perioade cu instabilitate atmosferică accentuată ce se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 20...25 l/mp și pe arii restrânse 40...50 l/mp.**

**Cod Portocaliu: în intervalul 22.06.19, ora 15:00- ora 23.00, în județele Suceava, Botoșani, Neamț și în zona de munte a județelor Bistrița-Năsăud și Maramureș se vor semnala manifestări de instabilitate atmosferică accentuată. Vor fi averse torențiale, intensificări ale vântului, vijelii, grindină și frecvente descărcări electrice. În intervale scurte de timp sau prin acumulare, se vor înregistra cantități de apă ce vor depăși 35...40 l/mp și izolat 50...60 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

**- MESAJ 2:**

 **Cod Galben: În intervalul 23.06.19, ora 03.00 - 24.06.19, ora 15.00, vor fi perioade cu instabilitate atmosferică accentuată, ce se va manifesta prin averse torențiale, frecvente descărcări electrice, intensificări ale vântului, vijelii și grindină. Cantitățile de apă vor depăși 20...25 l/mp și pe arii restrânse 40...50 l/mp.**

**Cod Portocaliu: În intervalul 23.06.19, ora 15:00- 24.06.19, ora 15.00, în județele Timiș, Caraș-Severin, Mehedinți, Gorj, Vâlcea, Dolj, Olt, Hunedoara, precum și zona montană și submontană a județelor Argeș, Sibiu și Alba se vor semnala manifestări de instabilitate atmosferică accentuată. Vor fi averse torențiale, intensificări puternice ale vântului, vijelii, grindină și frecvente descărcări electrice. În intervale scurte de timp sau prin acumulare, se vor înregistra cantități de apă ce vor depăși 40 l/mp și izolat 60...70 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj prin avertizări de vreme severă imediată.*

Aceste Mesaje: **Informarea Meteorologică şi** **AVERTIZAREA METEOROLOGICĂ Cod PORTOCALIU şi Galben,** au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi) -* ***Informare meteorologică****;*

*- Alba, Argeş, Bacău, Bihor, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Galaţi, Gorj, Harghita, Hunedoara, Ialomiţa, Iaşi, Mehedinţi, Mureş, Prahova, Satu Mare, Sălaj, Sibiu, Tulcea, Vaslui, Vâlcea şi Vrancea (29 de prefecturi) –* ***MESAJ 1: Avertizare COD GALBEN****;*

*- Bistriţa-Năsăud, Botoşani, Maramureş, Neamţ şi Suceava (5 prefecturi)–* ***MESAJ 1: Avertizare COD PORTOCALIU****;*

*- Arad, Bacău, Bihor, Bistriţa-Năsăud, Botoşani, Braşov, Brăila, Buzău, Călăraşi, Cluj, Constanţa, Covasna, Dâmboviţa, Galaţi, Giurgiu, Harghita, Ialomiţa, Iaşi, Ilfov, Maramureş, Mureş, Neamţ, Prahova, Satu Mare, Sălaj, Suceava, Teleorman, Tulcea, Vaslui, Vrancea şi Municipiul Bucureşti (31 de prefecturi) –* ***MESAJ 2: Avertizare COD GALBEN****;*

*- Alba, Argeş, Caraş-Severin, Dolj, Gorj, Hunedoara, Mehedinţi, Olt, Sibiu, Timiş şi Vâlcea (11 prefecturi) –* ***MESAJ 2: Avertizare COD PORTOCALIU****;*

**În ţară,** vremea a fost călduroasă îndeosebi în regiunile sudice și estice, dar și în general instabilă, mai ales în nordul, centrul și estul țării. Temperaturile maxime au fost cuprinse între 24 de grade la Joseni și Târgu Secuiesc și 36 de grade la Galați. *În Dobrogea, cea mai mare parte a Munteniei, local în Moldova și Oltenia și izolat în sudul Banatului, indicele temperatură-umezeală (ITU) a atins și izolat a depășit pragul pragul critic de 80 de unități al disconfortului termic.* Cerul a fost variabil, cu înnorări temporar accentuate după-amiaza în zonele montane și submontane, precum și în nordul, estul, centrul și sud-estul țării, unde local au fost averse ce au avut și caracter torențial, frecvente descărcări electrice și intensificări de scurtă durată ale vântului (cu rafale de până la 97 km/h la Darabani - jud. Botoșani), care în zona localităților Iași, Vaslui și Darabani au avut aspect de vijelie. Cantitățile de apă au depășit local 15...20 l/mp și izolat 40 l/mp (până la 43,8 în jud Vâlcea și 43 l/mp în jud. Vrancea). S-au consemnat căderi de grindină, din datele colectate la stațiile meteorologice și hidrologice - pe raza județelor Botoșani, Vaslui, Galați și Gorj, iar din surse externe - pe raza județului Iași și pe raza județului Tulcea. În cursul nopții, cerul s-a înnorat în vestul extrem al țării unde s-au semnalat frecvente descărcări electrice, averse și intensificări de scurtă durată ale vântului. La ora 06.00, se înregistrau valori termice cuprinse între 13 grade la Turda și Întorsura Buzăului și 26 de grade la Sulina. Dimineața s-a semnalat ceață în estul Transilvaniei.

**OBSERVAȚII** - De ieri dimineață, de la ora 06.00, au fost în vigoare 27 mesaje de vreme severă imediată, după cum urmează:

-1 avertizare COD ROSU emisă de SRPV Bacău;

-10 avertizări de cod portocaliu emise de SRPV Bacău, căte 3 emise de SRPV Cluj și CNPM pentru Muntenia, 2 emise de SRPV Sibiu și 1 de SRPV Constanța;
- 3 atenționări cod galben emise de CNPM pentru Muntenia, 2 emise de Timișoara și câte una emisă de SRPV Craiova și Sibiu;

**La Bucureşti,** vremea a fost în continuare călduroasă, iar *indicele temperatură-umezeală (ITU) a atins și depășit ușor pragul critic de 80 de unități al disconfortului termic.* Cerul a fost variabil, cu înnorări temporar accentuate după-amiaza, când s-au semnalat averse, descărcări electrice și intensificări de scurtă durată ale vântului. Temperatura maximă a fost de 32 de grade la toate stațiile meteorologice, iar la ora 06.00 se înregistrau 17 grade la Băneasa, 19 grade la Filaret și 20 de grade la Afumați.

**3. Prognoza meteorologică în intervalul 23.06.2019, ora 08.00 –24.06.2019, ora 08.00**

**În ţară,** instabilitatea atmosferică va fi în continuare accentuată la deal și la munte, precum și în regiunile sud-vestice, vestice, nordice și centrale și local în rest. Mai ales după-amiaza, vor fi perioade în care se vor semnala înnorări temporar accentuate, averse torențiale, frecvente descărcări electrice, intensificări ale vântului, vijelii și căderi de grindină. În intervale scurte de timp sau prin acumulare, mai ales în sud-vestul țării, cantitățile de apă vor depăși local 25...35 l/mp și izolat 50 l/mp. Vremea călduroasă va persista în sudul și estul țării, unde disconfortul termic va fi ridicat, iar *indicele temperatură-umezeală (ITU) va mai atinge și depăși ușor pragul critic de 80 de unități.* Temperaturile maxime vor fi cuprinse între 25 de grade în Dealurile de Vest și 34 de grade în Bărăgan, iar cele minime se vor încadra, în general, între 14 și 22 de grade.

**La Bucureşti,** vremea călduroasă va persista, disconfortul termic se va menține ridicat, iar indicele temperatură-umezeală (ITU) va atinge pragul critic de 80 de unități. Cerul va fi variabil, iar spre seară și noaptea, vor fi înnorări temporar accentuate și va crește probabilitatea pentru averse, descărcări electrice și intensificări de scurtă durată ale vântului. Temperatura maximă se va situa în jurul a 32 de grade, iar cea minimă va fi de 19...20 de grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**SGA Harghita informează despre o poluare accidentală a râului Olt, din 22.06.19, ora 15.00, cu ape uzate de culoare negricioasă de la staţia de epurare a Oraşului Bălan, jud. Harghita, din cauza lucrărilor de reabilitare. De la ora 15.20 s-a oprit evacuarea de ape uzate.** SGA Harghita a prelevat probe de apa de suprafaţă. Se va reveni.

**GNM CJ Giurgiu şi S.G.A. Giurgiu** revin cu informaţii suplimentare referitoare la poluarea accidentală, cu 15 tone de ţiţei, a râul Dâmbovnic, circa 4 km de curs de apă, prin intermediul unui într-un canal nepermanent de apă pe o lungime de 1 km, produsă la 01.06.2019 prin fisurarea conductei de transport Videle – Cartojani, din cauza fenomenului de coroziune.

Cea mai mare cantitate de țiței, circa 12 tone, a fost recuperată prin vidanjare, însă, ploaia abundentă din noaptea de 2 spre 3 iunie 2019, a dus la antrenarea țițeiului nerecuperat de șuvoaiele de apă și deversarea lui în râul Dâmbovnic. Astfel, în data de 03.06.2019, echipa de comisari GNM a constatat că, pe lângă luciul de apă afectat, a fost poluată cu țiței și o suprafață de cca. 1500-2000 mp de teren. La fața locului, echipe de la Administrația Națională Apele Române-SGA Giurgiu, împreună cu personal al SC CONPET SA şi al unei firme de ecologizare au acționat cu material absorbant și baraje în vederea diminuării poluării cu țiței produsă pe râul Dâmbovnic. GNM-CJ Giurgiu a impus măsuri privind ecologizarea zonei afectate de scurgerea de ţiţei (apă şi sol), cu termen de finalizare 15.07.2019. Lucrările de ecologizare au început şi sunt monitorizate zilnic de către GNM-CJ Giurgiu. Pentru neconformităţile constatate, societatea a fost sancţionată cu 2 amenzi contravenţionale, în valoare totală de 150.000 lei, conform prevederilor OUG nr 195/2005 privind protecţia mediului, cu modificările şi completările ulterioare.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 13.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM-CJ Argeş** informează că **la 21.06.19, s-a produs spargerea accidentală, a unei conducte de gaze dezafectate de 15 ani, de către un utilaj agricol, la Topoloveni-Argeş, care a produs scurgerea a cca. 150 l condens cu impurităţi, care a afectat o suprafaţă de aprox. 500 mp teren agricol.** Operatorul conductei, OMV Petrom, a intervenit pentru limitarea poluării şi refacerea solului.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.06.2019 - 18.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE